Игъуэта уIэгъэм къелакъым
КъБР-м щыIэ МВД-м и УГИБДД-м и гъуэгу плъыр къулыкъум и лэжьакIуэхэм шыщхьэуIум и 7-м сыхьэт 00.05-м Налшык къалэ Калининым и цIэр зезыхьэ, Нартан уэрамхэм я зэхэкIыпIэм деж къапщытэну «Лада-Приора» автомашинэр къыщагъэувыIащ. Абы исахэм хабзэхъумэхэм IэщэкIэ къахэуэу щIадзащ. ГАИ-м и лэжьакIуэхэр къикIуэтакъым икIи бзаджащIэхэр зэтраукIащ. Ахэр 4 хъурт, зыр Къэбэрдей-Балъкъэрымрэ Къэрэшей-Шэрджэсымрэ щыIэ бзадзащIэ гупым я пашэ, 1979 гъэм къалъхуа Факъуэ Хь.-щ. Ар щIэпхъаджагъэ хьэлъэхэр зэрилэжьам къыхэкIыу къэралым къыщалъыхъуэрт.
Шэмпар Арсен А зэпэщIэувэныгъэм уIэгъэ хьэлъэ щигъуэтащ полицэм и сержант, 1986 гъэм къалъхуа Шэмпар Арсен. Ар республикэ сымаджэщым яшащ икIи операцэ здащIым лIащ.
IэщэкIэ къахэуа бзадзащIэ гупым ДПС-м и лэ-жьакIуэхэм лIыгъэрэ хахуагъэрэ яхэлъу хуэфащэ жэуап иратыжащ. Шэмпар Арсен къызэмылыну уIэгъэ игъуэта пэтми, къатеуахэм къимыкIуэту япэщIэтащ.
Ахэр къэрал дамыгъэ лъапIэхэр къратыну ягъэлъэгъуащ.
Къэрал кIуэцI IуэхухэмкIэ министерствэу
КъБР-м щыIэм и
пресс-IуэхущIапIэ.
